
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 711 

- ~~ 19 Αυγούστου 1997 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Προσθήκη εδαφίου τρίτου στο τέλος της περιπτ. ατης 
παρ. 1 του άρθρου 7 του καταστατικού του 

Τ.Ε.Α.Π.Ε.Τ. ; ., 1 

Μεταφορά της κοινότητας Μάλθης Μεσσηνίας από 
την περιοχή ευθύνης του Περιφερειακού Ιατρείου 
(Π.Ι.) Αετού του Νομ. Γεν. Νοσ. Κ.Υ. Κυπαρισσίας 
στην ευθύνη του Π.Ι. Δωρίουτου ίδιου Ιδρύματος 2 
Χαρακτηρισμός I. Ναού Υπαπαντής του Χριστού στα 
Λευκάκια, επαρχίας Ναυπλίας, Νομού Αργολίδας, 

ως μνημείου που χρήζει ειδικής προστασίας. 3 

Ανακοίνωση I. Ναού Αγίου Νικολάου Μεγαλομάτη στη 

Ζάκυνθο, ως αρχαίου μνημείου... 4 

Χαρακτηρισμός Ιερού Ναού Αγίου Γεωργίου κοιν. Αυ¬ 
λώνας, επ. Τριφυλίας, Ν. Μεσσηνίας ως οικοδομή¬ 
ματος που χρειάζεται ειδική κρατική προστασία .. 5 

Χαρακτηρισμός Ιερών Ναών Αγίου Λουκά και Αγίου Α¬ 
θανασίου, Κοινότητας Αγίου Λουκά Αλιβερίου Εύ¬ 
βοιας ως ιστορικών διατηρητέων μνημείων . 6 

Χαρακτηρισμός Ιερού Ναού Γενεσίου της Θεοτόκου 

Ναυπλίου, επ. Ναυπλίας, Ν. Αργολίδας . 7 

Χαρακτηρισμός Ιερού Ναού Ζωοδόχου Πηγής Άνω 
Πόλης Κυπαρισσίας, επ. Τριφυλίας, Ν. Μεσσηνίας 

ως ιστορικού διατηρητέου μνημείου. 8 

Χαρακτηρισμός Ιερού Ναού Αγίου Δημητρίου κοιν. Ά¬ 
νω Δωρίου, επ. Τριφυλίας, Ν. Μεσσηνίας ως ιστο¬ 
ρικού διατηρητέου μνημείου . 9 

Χαρακτηρισμός Ιερός Μονής Σωτήρος, κοιν. Αητού, 
επ. Τριφυλίας, Ν. Μεσσηνίας ως οικοδομήματος 

που χρειάζεται ειδική κρατική προστασία... 10 

Χαρακτηρισμός Ιερού Ναού Αγίας Τριάδος, κοιν. Άνω 
Δωρίου επ. Τριφυλίας, Ν. Μεσσηνίας ως οικοδομή¬ 
ματος που χρειάζεται ειδική κρατική προστασία .. 11 
Χαρακτηρισμός Ιερού Ναού Αγίου Δημητρίου Κοιν. 

Χράντων, επ. Πυλίας, Ν. Μεσσηνίας. 12 

Κήρυξη Ενετικής Έπαυλης (γνωστής ως «Πύργος του 
Συγγέλω») της κοινότητας Κάτω Μαλλάκι, επαρ¬ 
χίας Ρεθύμνου (ιδ. I. Παπαδονικολάκη και Α. Ηλιά- 

κη) ως ιστορικού διατηρητέου μνημείου . 13 

Τροποποίηση της αριθμ. 60/16.1.1992 απόφασης του 
Νομάρχη Ιωαννίνωνπερί σύστασης αμιγούς δημο¬ 
τικής επιχείρησης με την επωνυμία «ΔΗΜΟΤΙΚΗ 
ΚΑΤΑΣΚΕΥΑΣΤΙΚΗ ΕΠΙΧΕΙΡΗΣΗ ΚΟΝΙΤΣΑΣ» . 14 


Συγχώνευση τριών (3) Ν.Π.Δ.Δ. Δήμου Βερενίκης Νο¬ 
μού Ιωαννίνων, σε ένα (1) Νομικό Πρόσωπο με την 
επωνυμία «ΚΕΝΤΡΑ ΝΕΟΤΗΤΑΣ - ΑΘΛΗΤΙΚΑ ΚΕ¬ 
ΝΤΡΑ» . 15 

Τροποποίηση απόφασης έγκρισης καταστατικού ΤΟ- 
ΕΒ Μοσχάτου - Μεσενικόλα - Μορφοβουνίου Ν. 

Καρδίτσας. 16 

Ανάθεση αρμοδιοτήτων της Συγκλήτου του Πανεπι¬ 
στημίου Κρήτης στο Πρυτανικό Συμβούλιο . 17 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 109/949 (1) 

Προσθήκη εδαφίου τρίτου στο τέλος της περιπτ. α της 
παρ. 1 του άρθρου 7 του καταστατικού του 
Τ.Ε.Α.Π.Ε.Τ. 

Ο ΥΠΟΥΡΓΟΣ ΕΡΓΑΣΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπ’ όψη: 

1. Τις διατάξεις του άρθρου 4 του Α.Ν. 895/1937 (Α. 
394), σε συνδυασμό προς τις διατάξεις της παρ. 1 του άρ¬ 
θρου 59 του Α.Ν. της 11.11.1935, όπως έχει ερμηνευθεί 
αυθεντικώς με το άρθρο 1 του Α.Ν. 694/1937 (Α. 196) και 
έχει συμπληρωθεί με το άρθρο 1 του Ν.Δ. 2520/1953 (Α'. 
220 ). 

2. Τις διατάξεις του άρθρου 29Α του Ν. 1558/1985 (Α. 
137), όπως έχουν προστεθεί με το άρθρο 27 του Ν. 
2081/1992 (ΑΊ54). 

3. Τις διατάξειςτου Π.Δ. 213/1992 (Α'. 102) 

4. Τις διατάξειςτου Π.Δ. 372/1995 (Α'. 201) 

5. Την κοινή απόφαση του Πρωθυπουργού και του Υ¬ 
πουργού Εργασίας και Κοινωνικών Ασφαλίσεων 
80078/4.10.1996, άρθρο 2 (Β'. 924). 

6. Τη γνώμη του Δ.Σ. του Ταμείου Επικουρικής Ασφαλί- 
σεως Προσωπικού Εταιρειών Τσιμέντων, η οποία έχει λη- 
φθεί κατά τις συνεδριάσεις του 38/11.10.1995 και 
19/29.5.1996. 

7. Τη γνώμη του Συμβουλίου Κοινωνικής Ασφαλίσεως, 
όπως αυτή έχει διατυπωθεί κατά τη συνεδρίασή του 
15η/8.5.1997 της ΚΘ' περιόδου. 

8. Το γεγονός ότι από την απόφαση αυτή δεν προκαλεί- 
ται επιβάρυνση του Κρατικού Προϋπολογισμού, ούτετου 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Προϋπολογισμού του Τ.Ε.Α.Π.Ε.Τ., αποφασίζουμε: 

Στο τέλος της περιπτ. α'τηςπαρ. 1 του άρθρου 7του Κα¬ 
ταστατικού του Ταμείου Επικουρικής Ασφαλίσεως Προ¬ 
σωπικού Εταιρειών Τσιμέντων, όπως αυτή έχει τροποποι¬ 
ηθεί με το μέρος Α της Αποφάσεως του Υφυπουργού Υ¬ 
γείας, Πρόνοιας και Κοινωνικών Ασφαλίσεων 
109/72/24.1.1995 (Β' 60) και ισχύει, προστίθεται εδάφιο 
τρίτο ως εξής: 

«Από 1.1.1998 και εφεξής το οριζόμενο από το προη¬ 
γούμενο εδάφιο της περιπτ. αυτής ποσό αποδοχών για 
τον υπολογισμό της μηνιαίας ασφαλιστικής εισφοράς, ό¬ 
πως το ποσό αυτό έχει διαμορφωθεί από 1.7.1997, αυξά¬ 
νεται κατά το ποσοστό της αυξήσεως του ημερομισθίου 
ανειδίκευτου εργάτη, το οποίο καθορίζει η Εθνική Γενική 
Συλλογική Σύμβαση Εργασίας του προηγουμένου κάθε 
φορά ημερολογιακού έτους». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Αυγούστου 1997 

Ο ΥΦΥΠΟΥΡΓΟΣ 

Ν. ΦΑΡΜΑΚΗΣ 
-♦- 

Αριθ.Υ4α/1729/96 ( 2 ) 

Μεταφορά της κοινότητας Μάλθης Μεσσηνίας από την 
περιοχή ευθύνης του Περιφερειακού Ιατρείου (Π.Ι.) Α¬ 
ετού του Νομ. Γεν. Νοσ. Κ.Υ. Κυπαρισσίας στην ευθύ¬ 
νη του Π.Ι. Δωρίου του ίδιου Ιδρύματος 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ ΠΡΟΝΟΙΑΣ 

Έχοντας υπ' όψη: 

1. Τις διατάξεις των άρθρων 1 και 5 του Ν. 2194/94 (ΦΕΚ 
34/τ. Α'/94). 

2. Τις διατάξεις του άρθρου 14 του Ν. 397/83 (ΦΕΚ 
143/τ.Α783). 

3. Τις διατάξεις της παρ. 1 ,του άρθρου 2 του Ν. 2469/97 
(ΦΕΚ 38/τ.Α797) και το γεγονός ότι από τις διατάξεις της 
απόφασης αυτής δενπροκαλείται επιπλέον οικονομική ε¬ 
πιβάρυνση σε βάρος του Κρατικού Προϋπολογισμού. 

4. Το Π.Δ. 55/96 (ΦΕΚ 48/Α/96) «Περιορισμός συναρμο- 
διοτήτων κατά την έκδοση διοικητικών Πράξεων». 

5. Την αρ. 110147/1239/006/4.10.96 (ΦΕΚ 922/τ.Β796) 
απόφαση περί ανάθεσης αρμοδιοτήτων στον Υφυπουργό 
Οικονομικών Ν. Χριστοδουλάκη. 

6. Την αρ. ΔΥ3α/οικ. 878/96 (ΦΕΚ 924/τ. Β'./96) απόφα¬ 
ση περί ανάθεσης αρμοδιοτήτων στους Υφυπουργούς Υ¬ 
γείας και Πρόνοιας Εμμ. Σκουλάκη και Θ. Κοτσώνη. 

7. Την αρ. 3/31.1.96 απόφαση Δ.Σ. του Νομ. Γεν. Νοσ. - 
Κ.Υ. Κυπαρισσίας, αποφασίζουμε: 

Η κοινότητα Μάλθης, νομού Μεσσηνίας, που έχει υπα¬ 
χθεί, με την αρ. Α3α/147/89 (ΦΕΚ 12/τ. Β789) κοινή υ¬ 
πουργική απόφαση, στην περιοχή ευθύνης του Περιφε¬ 
ρειακού Ιατρείου (Π.Ι.) Αετού, του Νομ. Γεν. Νοσ. - Κ.Υ. 
Κυπαρισσίας, μεταφέρεται και προστίθεται στην περιοχή 
ευθύνης του Π.Ι. Δωρίου, του ίδου Ν.Γ.Ν. - Κ.Υ., και στο ε¬ 
ξής εξυπηρετείται από αυτό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

οι ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Ν. ΧΡΙΣΤΟΔΟΥΛΑΚΗΣ ΕΜΜ. ΣΚΟΥΛΑΚΗΣ 


Αριθ. ΥΠΠΟ/ΑΡΧ/Β1/Φ30/62077/1661 π.ε. (3) 

Χαρακτηρισμός I. Ναού Υπαπαντής του Χριστού στα Λευ- 
κάκια, επαρχίας Ναυπλίας, Νομού Αργολίδας, ως μνη¬ 
μείου που χρήζει ειδικής προστασίας 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.91 και ΦΕΚ 17/Β/16.1.92) «Μεταβίβαση αρ¬ 
μοδιοτήτων Υπουργού». 

2) Το άρθρο 52 του Κ.Ν. 5351/32 «Περί Αρχαιοτήτων». 

3) Τα άρθρα 1 και 5του Ν. 1469/50. 

4) Την ομόφωνη γνωμοδότηση του Τοπικού Συμβουλίου 

Μνημείων Ανατολικής Πελοποννήσου, όπως αυτή διατυ¬ 
πώθηκε με την αριθμ. 6/14.11.96 Πράξη του, αποφασί¬ 
ζουμε: 

Χαρακτηρίζουμε τον ιερό Ναό Υπαπαντής του Χριστού 
της κοινότητας Λευκακίων, επαρχίας Ναυπλίας, Ν. Αργο¬ 
λίδας, ως μνημείο που χρήζει ειδικής προστασίας με ζώ¬ 
νη προστασίας 10 μέτρων γύρω του. 

Ο ναός είναι μονόκλιτη βασιλική με δίρριχτη στέγη και 
τρίπλευρη αψίδα. 

Οι τοιχογραφίες χρονολογούνται στις αρχές του 20ου 
αιώνα, ενώ το ξυλόγλυπτο τέμπλο, έργο του ξυλογλύπτη 
Βαράγκη, χρονολογείται σύμφωνα με επιγραφή το 1908. 

Ο ναός παρουσιάζει ομοιότητες με άλλους ναούς της 
περιοχής, που χρονολογούνται στο β' μισό του 19ου αιώ¬ 
να (I. Ν. Κοίμησης Θεοτόκου στην Άρεια και Ι.Ν. Αγίων Α- 
δριανού και Ναταλίας στο Δρέπανο, επαρχίας Ναυπλίας). 

Η απόφαση αυτή, που δεν προκαλεί δαπάνη για το Δη¬ 
μόσιο, να δημοσιευθεί στην Εφημερίδα της Κυβερνήσε¬ 
ως. 

Αθήνα, 3 Ιουλίου 1997 

Με εντολή Υπουργού 
Ο Προϊστάμενος της Διεύθυνσης 
ΝΙΚΟΣ ΖΙΑΣ 

-♦- 

Αριθ. ΥΠ Π 0/ΑΡΧ/Β1/Φ31/7948/220 ( 4 ) 

Ανακοίνωση I. Ναού Αγίου Νικολάου Μεγαλομάτη στη 
Ζάκυνθο, ως αρχαίου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.91 και ΦΕΚ 17/Β/16.1.92) «Μεταβίβαση αρ¬ 
μοδιοτήτων Υπουργού». 

2) Το άρθρο 52 του Κ.Ν. .5351/32 «Περί Αρχαιοτήτων». 

3) Την ομόφωνη γνωμοδότηση του Τοπικού Συμβουλίου 
Μνημείων Νοτιοδυτικής Ελλάδος, όπως αυτή διατυπώθη¬ 
κε με την αριθμ. 1/20.1.97 Πράξη του, αποφασίζουμε: 

Ανακοινώνουμε ότι ο Ιερός Ναός του Αγίου Νικολάου 
Μεγαλομάτη, που βρίσκεται στην ανατολική πλευρά του 
όρους Σκοπός στη Ζάκυνθο, είναι αρχαίο μνημείο με ζώ¬ 
νη προστασίας, όπως αυτή ορίζεται στον συνημμένο χάρ¬ 
τη, στην οποία περιλαμβάνεται και η ήδη κηρυγμένη ως ι¬ 
στορικό διατηρητέο μνημείο Ι.Μ. Παναγίας Σκοπιώτισ- 
σας. 

Ο ναός που αποτελεί ένα από τα ελάχιστα δείγματα με- 
σοβυζαντινής ναοδομίας που σώζονται στην Ζάκυνθο, ή¬ 
ταν κτισμένος στον τύπο του σταυροειδούς εγγεγραμμέ¬ 
νου με τρούλλο, με νάρθηκα και τρεις αψίδες στην ανα¬ 
τολική πλευρά, εκ των οποίων η κεντρική ήταν τρίπλευρη 
και οι πλάγιες ημικυκλικές. Η μορφολογία του ναού άλλα¬ 
ξε μετά την καταστροφή του βόρειου τμήματος και του 

τρούλλου, με αποτέλεσμα να περιοριστεί στο νότιο και κε¬ 
ντρικό κλίτος και να σκεπαστεί με ξύλινη δίρριχτη στέγη. 

Στο δάπεδο σώζονται μικρά τμήματα βοτσαλωτού δα¬ 
πέδου, ενώ το 1975 αποτοιχίστηκαν οι καλύτερα σωζόμε- 
νεςτοιχογραφίες, που έχουντατυπικά χαρακτηριστικά ε¬ 
παρχιακής τέχνης των αρχών του 13ου αιώνα και σήμερα 
βρίσκονται στο Μουσείο Ζακύνθου. 

Η απόφαση αυτή, που δεν προκαλεί δαπάνη για το Δη¬ 




μόσιο, να δημοσιευθεί στην Εφημερίδα της Κυβερνήσε- 
ως. 

Αθήνα, 3 Ιουλίου 1997 

Με εντολή Υπουργού 
Ο Προϊστάμενος της Διεύθυνσης 
ΝΙΚΟΣ ΖΙΑΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΥΠΠΟ/ΑΡΧ/Β1/Φ30/13297/337 (5) 

Χαρακτηρισμός Ιερού Ναού Αγίου Γεωργίου κοιν. Αυλώ¬ 
νας, επ. Τρκρυλίας, Ν. Μεσσηνίας ως οικοδομήματος 
που χρειάζεται ειδική κρατική προστασία. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.91 και ΦΕΚ 17/Β/16.1.92) «Μεταβίβαση αρ¬ 
μοδιοτήτων Υπουργού». 

2) Το άρθρο 52του Κ.Ν. 5351/32 «Περί Αρχαιοτήτων». 

3) Τα άρθρα 1 και 5 του Ν. 1469/50. 

4) Την ομόφωνη γνωμοδότηση του Τοπικού Συμβουλίου 
Μνημείων Νοτιοδυτικής Ελλάδος, όπως αυτή διατυπώθη¬ 
κε με την αριθμ. 2/24.2.97 πράξη του, αποφασίζουμε: 

Χαρακτηρίζουμε τον ιερό Ναό του Αγίου Γεωργίου κοι¬ 
νότητας Αυλώνας, επαρχίας Τρκρυλίας, ομού Μεσσηνίας, 
ως οικοδόμημα που χρειάζεται ειδική κρατική προστασία, 
με ζώνη προστασίας 15 μέτρων γύρω του. 

Πρόκειται για μεγάλων διαστάσεων μονόχωρο λιθόκτι¬ 
στο δρομικό ναό με δίρριχτη στέγη και τρεις ημικυλιδρι- 
κές εξωτερικά αψίδες στην ανατολική όψη. 

Θύρες ανοίγονται στη δυτική και στη νότια πλευρά. 

Ιδιαιτέρως ενδιαφέρουσα είναι η ανάγλυφη παράσταση 
σταυρού με τη χρονολογική ένδειξη “1899 ΙΟΥ(Ν)ΙΟΥ 10” 
που βρίσκεται στο τύμπανο της αερωματικής επίσκεψης 
της θύρας της νότιας πλευράς εκατέρωθεν της δυτικής ό- 
χης φύονται δύο λιθόκτιστα κωδωνοστάσια. 

Από τις διατάξεις της απόφασης αυτής δενπροκαλείται 
δαπάνη σε βάρος του κρατικού προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 3 Ιουλίου 1997 

Με εντολή Υπουργού 
Ο Προϊστάμενος της Διεύθυνσης 
ΝΙΚΟΣ ΖΙΑΣ 

-♦- 

Αριθ. ΥΠΠΟ/ΑΡΧ/Β1/ΜΝΗΜ/Φ26/11566/309 (6) 

Χαρακτηρισμός Ιερών Ναών Αγίου Λουκά και Αγίου Αθα¬ 
νασίου, Κοινότητας Αγίου Λουκά Αλιβερίου Εύβοιας 
ως ιστορικών διατηρητέων μνημείων. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.91 και ΦΕΚ 17/Β/16.1.92) «Μεταβίβαση αρ¬ 
μοδιοτήτων Υπουργού». 

2) Το άρθρο 52 του Κ.Ν. 5351/32 «Περί Αρχαιοτήτων». 

3) Τα άρθρα 1 και 5 του Ν. 1469/50. 

4) Την ομόφωνη γνωμοδότηση του Τοπικού Συμβουλίου 
Μνημείων Στερεάς Ελλάδος, όπως αυτή διατυπώθηκε με 
την αριθμ. 2/25.2.97 πράξη του, αποφασίζουμε: 

Χαρακτηρίζουμε τους Ιερούς Ναούς Αγίου Λουκά και Α¬ 
γίου Αθανασίου στην κοινότητα Αγίου Λουκά Αλιβερίου 
Εύβοιας ως ιστορικά διατηρητέα μνημεία με ζώνη προ¬ 
στασίας 50 μέτρων γύρω από τον περίβολό τους. 

Ο ναός του Αγίου Λουκά, τρίκλιτη βασιλική μεγάλων 
διαστάσεων με υπερυψωμένο το κεντρικό κλιτός, κτίσθη- 
κε στη θέση του καθολικού του μετοχιού της Ιεράς Μονής 
Οσίου Λουκά Φωκίδος που καθαιρέθηκε το 1874. Ο ναός 
απολήγει στα ανατολικά σε τρεις τρίπλευρες, εξωτερικά 


αψίδες. Στην τοιχοδομία του ναού έχουν εντοιχιστεί 
θραύσματα αρχιτεκτονικών μελών βυζαντινών χρόνων 
και επιγραφές. 

Στη βορειοδυτική πλευρά του ναού κατασκευάσθηκε το 
1970 πυργοειδές κωδωνοστάσιο. 

Ο ναός του Αγίου Αθανασίου βρίσκεται ανατολικά του 
ναού του Αγίου Λουκά. 

Πρόκειται για μικρή θολοσκεπή βασιλική μεταβυζαντι¬ 
νού χρόνων, επάνω από τη θύρα της οποίας έχει εντοιχι- 
σθεί γλυπτό βυζαντινών χρόνων από τον προϋπάρχοντα 
ναό του Μετοχιού του Οσίου Λουκά Φωκίδας. 

Από τις διατάξεις της απόφασης αυτής δενπροκαλείται 
δαπάνη σε βάρος του κρατικού προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 4 Ιουλίου 1997 

Με εντολή Υπουργού 
Ο Προϊστάμενος της Διεύθυνσης 
ΝΙΚΟΣ ΖΙΑΣ 

- ♦- 

Αριθ. ΥΠΠΟ/ΑΡΧ/Β1/Φ30/11977/297 (7) 

Χαρακτηρισμός Ιερού Ναού Γενεσίου της Θεοτόκου 
ναυπλίου, επ. Ναυπλίας, Ν. Αργολίδας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.91 και ΦΕΚ 17/Β/16.1.92) «Μεταβίβαση αρ¬ 
μοδιοτήτων Υπουργού». 

2) Το άρθρο 52 του Κ.Ν. 5351/32 «Περί Αρχαιοτήτων». 

3) Την ομόφωνη γνωμοδότηση του Τοπικού Συμβουλίου 

Μνημείων Ανατολικής Πελοποννήσου, όπως αυτή διατυ¬ 
πώθηκε με την αριθμ'. 1/23.1.97 πράξη του, αποφασίζου- 
με: ^ 

Χαρακτηρίζουμε τον Ιερό Ναό Γενεσίου της Θεοτόκου 
(Αγ. Αναστάσιος) που βρίσκεται στο Δήμο Ναυπλιέων, επ. 
Ναυπλίας, Ν. Αργολίδας ως ιστορικό διατηρητέο μνημείο 
με ζώνη προστασίας που περιλαμβάνει τμήματα των οι¬ 
κοδομικών τετραγώνων 197, 198, 199, 200, 201, όπως ο¬ 
ρίζεται στο συνημμένο απόσπασμα χάρτη του ρυμοτομι¬ 
κού σχεδίου της παλαιός πόλης του Ναυπλίου. 

Πρόκειται για τρίκλιτη βασιλική με δίρριχτη στέγη, τρί¬ 
πλευρη αψίδα στην ανατολική πλευρά και προστώο με 
μαρμάρινους κίονες και τοξωτά ανοίγματα στη δυτική 
πλευρά. Αισθητές είναι οι δυτικές επιδράσεις τόσο στο ε¬ 
ξωτερικό, όσο και στο εσωτερικό του κτιρίου. 

Ο Ναός ανάγεται στις αρχές της Β' Ενετοκρατίας (1686 
- 1708), ενώ ο γυναικωνίτης και το πυργοειδές κωδωνο¬ 
στάσιο με το νεοκλασικό ύφος, που υψώνεται στη νοτιο¬ 
δυτική γωνία του ναού, κατασκευάστηκαν στις αρχές του 
αιώνα (1907). 

Από τις διατάξεις της απόφασης αυτής δενπροκαλείται 
δαπάνη σε βάρος του κρατικού προϋπολογισμού. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 4 Ιουλίου 1997 

Με εντολή Υπουργού 

Ο Προϊστάμενος της Διεύθυνσης 
ΝΙΚΟΣ ΖΙΑΣ 

( 8 ) 

Χαρακτηρισμός Ιερού Ναού Ζωοδόχου Πηγής Άνω Πό¬ 
λης Κυπαρισσίας, επ. Τριφυλίας, Ν. Μεσσηνίας, ως ι¬ 
στορικού διατηρητέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.91 και ΦΕΚ 17/Β/16.1.92) «Μεταβίβαση αρ¬ 
μοδιοτήτων Υπουργού». 

2) Το άρθρο 52του Κ.Ν. 5351/32 «Περί Αρχαιοτήτων». 

3) Την ομόφωνη γνωμοδότηση του Τοπικού Συμβουλίου 
Μνημείων Νοτιοδυτικής Ελλάδος, όπως αυτή διατυπώθη¬ 
κε με την αριθμ. 1/20.1.97 πράξη του, αποφασίζουμε: 

Χαρακτηρίζουμε τον Ιερό Ναό Ζωοδόχου Πηγής Άνω 
Πόλης Κυπαρισσίας, επαρχίας Τριφυλίας, νομού Μεσση¬ 
νίας, ως ιστορικό διατηρητέο μνημείο με ζώνη προστα¬ 
σίας 10 μέτρων γύρω του. 

Πρόκειται για ναό μονόχωρο με δίρριχτη στέγη και μεη- 
μιεξαγωγική εξωτερική κόγχη ιερού. Η κυρία είσοδος α¬ 
νοίγεται στο δυτικό τοίχο. 

Στη Β.Δ. γωνία της στέγης υψώνεται μονόλοβο κωδω¬ 
νοστάσιο. Ο ναός είναι επιχρισμένος εξωτερικά και εσω¬ 
τερικά. 

Στην κόγχη του Ιερού έχει παραμείνει εμφανής ο τοιχο- 
γραφικός διάκοσμος (πλατύτερα, ιεράρχες) που ανάγε¬ 
ται στον 18ο αιώνα. 

Απότις διατάξειςτης απόφασης αυτής δενπροκαλείται 
δαπάνη σε βάρος του κρατικού προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 3 Ιουλίου 1997 

Με εντολή Υπουργού 

Ο Προϊστάμενος της Διεύθυνσης 
ΝΙΚΟΣ ΖΙΑΣ 

-Φ- 

Αριθ. ΥΠΠΟ/ΑΡΧ/Β1/Φ30/13276/342 (9) 

Χαρακτηρισμός Ιερού Ναού Αγίου Δημητρίου Κοιν. Άνω 
Δωρίου, επ. Τριφυλίας, Ν. Μεσσηνίας, ως ιστορικού 
διατηρητέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.91 και ΦΕΚ 17/Β/16.1.92) «Μεταβίβαση αρ¬ 
μοδιοτήτων Υπουργού». 

2) Το άρθρο 52 του Κ.Ν. 5351/32 «Περί Αρχαιοτήτων». 

3) Την ομόφωνη γνωμοδότηση του Τοπικού Συμβουλίου 
Μνημείων Νοτιοδυτικής Ελλάδος, όπως αυτή διατυπώθη¬ 
κε με την αριθμ. 2/24.2.97 πράξη του, αποφασίζουμε: 

Χαρακτηρίζουμε τον Ιερό Ναό του Αγίου Δημητρίου 
Κοινότητας Άνω Δωρίου, επαρχίας Τριφυλίας, νομού 
Μεσσηνίας, ως ιστορικό διατηρητέο μνημείο με ζώνη 
προστασίας 25 μέτρα γύρω του. 

Πρόκειται για μονόχωρο, δρομικό μικρών διαστάσεων 
ναό, κτισμένο με ημιλαξευμένους λίθους και ελάχιστες 
κεραμίδες που καλύπτεται με δίρριχτη νεωτερική στέγη. 
Στα ανατολικά ο ναός απολήγει σε ημικυλινδρική εξωτε¬ 
ρική κόγχη. 

Στο εσωτερικό του μνημείου οδηγούν δύο θύρες εισό¬ 
δου, που ανοίγονται στη δυτική και στη νότια όψη του. 

Ο ναός ανάγεται στις αρχές του 19ου αιώνα. 

Από τις διατάξεις της απόφασης αυτής δεν προκαλεί- 


ται δαπάνη σε βάρος του κρατικού προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 3 Ιουλίου 1997 

Με εντολή Υπουργού 

Ο Προϊστάμενος της Διεύθυνσης 
ΝΙΚΟΣ ΖΙΑΣ 

-Φ- 

Αριθ. ΥΠΠΟ/ΑΡΧ/Β1/Φ30/13277/340 (10) 

Χαρακτηρισμός Ιεράς Μονής Σωτήρος, Κοιν. Αητού, επ. 
Τριφυλίας, Ν. Μεσσηνίας, ως οικοδομήματος που 
χρειάζεται ειδική κρατική προστασία. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.91 και ΦΕΚ 17/Β/16.1.92) «Μεταβίβαση αρ¬ 
μοδιοτήτων Υπουργού». 

2) Το άρθρο 52του Κ.Ν. 5351/32 «Περί Αρχαιοτήτων». 

3) Τα άρθρα 1 και 5 του Ν. 1469/50. 

4) Την ομόφωνη γνωμοδότηση του Τοπικού Συμβουλίου 
Μνημείων Νοτιοδυτικής Ελλάδος, όπως αυτή διατυπώθη¬ 
κε με την αριθμ. 2/24.2.97 πράξη του, αποφασίζουμε: 

Χαρακτηρίζουμε την Ιερά Μονή Σωτήρος Κοινότητας 
Αητού, επαρχίας Τριφυλίας, νομού Μεσσηνίας, ως οικο¬ 
δόμημα που χρειάζεται ειδική κρατική προστασία, με ζώ¬ 
νη προστασίας 25 μέτρα γύρω του. 

Το καθολικό της Μονής είναι μεγάλων διαστάσεων λι¬ 
θόκτιστος μονόχωρος, δρομικός ναός με οκτάπλευρο 
τρούλο. Στην ανατολική πλευρά ο ναός απολήγει σε τρεις 
ισοϋψείς ημιεξαγωγικές εξωτερικές κόγχες. 

Τρεις θύρες εισόδου, στη βόρεια, στη νότια και στη δυ¬ 
τική όψη οδηγούν στο εσωτερικό του μνημείου, στο οποίο 
διατηρείται δάπεδο λίθινο με γεωμετρικές παραστάσεις 
και αστερόσχημο έμβλημα στο μέσον και κτιστό τέμπλο 
με νεοκλασικίζουσες επιδράσεις. 

Ο ναός χρονολογείται από τα μορφολογικά που χαρα¬ 
κτηριστικά στο δεύτερο μισό του 19ου αιώνα. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 3 Ιουλίου 1997 

Με εντολή Υπουργού 

Ο Προϊστάμενος της Διεύθυνσης 
ΝΙΚΟΣ ΖΙΑΣ 

-Φ- 

Αριθ. ΥΠΠΟ/ΑΡΧ/Β1/Φ30/13296/339 (11) 

Χαρακτηρισμός Ιερού Ναού Αγίας Τριάδος, Κοιν. Άνω 
Δωρίου, επ. Τριφυλίας, Ν. Μεσσηνίας, ως οικοδομή¬ 
ματος που χρειάζεται ειδική προστασία. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.91 και ΦΕΚ 17/Β/16.1.92) «Μεταβίβαση αρ¬ 
μοδιοτήτων Υπουργού». 

2) Το άρθρο 52 του Κ.Ν. 5351/32 «Περί Αρχαιοτήτων». 

3) Τα άρθρα 1 και 5 του Ν. 1469/50. 

4) Την ομόφωνη γνωμοδότηση του Τ οπικού Συμβουλίου 

Μνημείων Νοτιοδυτικής Ελλάδος, όπως αυτή διατυπώθη¬ 
κε με την αριθμ. 2/24.2.97 πράξη του, αποφασίζουμε: 

Χαρακτηρίζουμε τον Ιερό Ναό Τριάδος, Κοινότητος Ά¬ 
νω Δωρίου, επαρχίας Τριφυλίας, Νομού Μεσσηνίας, ως 
οικοδόμημα που χρειάζεται ειδική κρατική προστασία, με 
ζώνη προστασίας 15 μέτρα γύρω του. 

Πρόκειται για τριμερή, λιθόκτιστο δρομικό, μεγάλων 
διαστάσεων ναό, με δίρριχτη νεωτερική στέγη. 

Στα ανατολικά ο ναός απολήγει σε τρεις ισοϋψείς ημιε- 
ξαγωνικές εξωτερικά κόγχες. Στο υπέρθυρο της κυρίας 
εισόδου του ναού που ανοίγεται στο νότιο τοίχο, υπάρχει 
εγχάρακτη κεφαλαιογράμματη επιγραφή “ΑΓΙΑ 1859 
ΤΡΙΑΣ”. 

Στη νοτιοδυτική γωνία του ναού προσκολλάται τριώρο¬ 
φο πυργόσχημο λιθόκτιστο κωδωνοστάσιο. 

Από τις διατάξεις της απόφασης αυτής δενπροκαλείται 
δαπάνη σε βάρος του κρατικού προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 3 Ιουλίου 1997 

Με εντολή Υπουργού 

Ο Προϊστάμενος της Διεύθυνσης 
ΝΙΚΟΣ ΖΙ ΑΣ 

-♦- 

Αριθ. ΥΠΠΟ/ΑΡΧ/Β1/Φ30/7951/223 (12) 

Χαρακτηρισμός Ιερού Ναού Αγίου Δημητρίου Κοιν. Χρά- 
ντων, επ. Πυλίας, Ν. Μεσσηνίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.91 και ΦΕΚ 17/Β/16.1.92) «Μεταβίβαση αρ¬ 
μοδιοτήτων Υπουργού». 

2) Το άρθρο 52του Κ.Ν. 5351/32 «Περί Αρχαιοτήτων». 

3) Τα άρθρα 1 και 5 του Ν. 1469/50. 

4) Τις ομόφωνες γνωμοδοτήσεις του Τοπικού Συμβου¬ 
λίου Μνημείων Νοτιοδυτικής Ελλάδος, όπως αυτές δια¬ 
τυπώθηκαν με την αριθμ. 9/10.12.96 και 1 /20.1.97 πράξεις 
του, αποφασίζουμε: 

Χαρακτηρίζουμε τον Ιερό Ναό Αγίου Δημητρίου που 
βρίσκεται στον οικισμό Βίγλας Χράντων, επαρχίας Πυ¬ 
λίας, νομού Μεσσηνίας ως οικοδόμημα που χρειάζεται ει¬ 
δική κρατική προστασία με ζώνη προστασίας 20 μέτρων 
γύρω του. 

Πρόκειται για μονόχωρο ναό μεγάλων διαστάσεων, με 
τρεις ημιεξαγωνικές κόγχες στην ανατολική όψη. Υπερά- 
νω της κύριας θύρας εισόδου, που ανοίγεται στη νότια ό¬ 
ψη, υπάρχει εγχάρακτη επιγραφή στην οποία μεταξύ άλ¬ 
λων αναγράφεται «Εγένετο την 12 Μαρτίου 1901». 

Στη νοτιοδυτική γωνία του ναού υψώνεται μονόλοβο 
κωδωνοστάσιο. 

Από τις διατάξεις της απόφασης αυτής δενπροκαλείται 
δαπάνη σε βάρος του κρατικού προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 4 Ιουλίου 1997 

Με εντολή Υπουργού 

Ο Προϊστάμενος της Διεύθυνσης 
ΝΙΚΟΣ ΖΙΑΣ 


Αριθ. ΥΠ Π Ο/ΑΡΧ/Β1 /Φ38/ΚΗ Ρ/32617/905 (13) 

Κήρυξη Ενετικής Έπαυλης (γνωστής ως «Πύργος του 
Συγγέλω») της Κοινότητας Κάτω Μαλλάκι, επαρχίας 
Ρεθύμνου (ιδ. I. Παπαδονικολάκη και Α. Ηλιάκη) ως ι¬ 
στορικού διατηρητέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 
Έχοντας υπόψη: 

1) Την Υ.Α. ΥΠ Π Ο/ΓΝΟΣ/49095/30.10.1991 (ΦΕΚ 
987/Β/28.11.91 και ΦΕΚ 17/Β/16.1.92) «Μεταβίβαση αρ¬ 
μοδιοτήτων Υπουργού». 

2) Τις διατάξεις του άρθρου 52 του Κ.Ν. 5351/32 «Περί 
Αρχαιοτήτων». 

3) Την ομόφωνη γνωμοδότηση του Τοπικού Συμβουλίου 
Μνημείων Δυτικής Κρήτης, όπως αυτή διατυπώθηκε με 
την αριθμ. 23/9.5.97 Πράξη του, αποφασίζουμε: 

Κηρύσσουμε το κτιριακό συγκρότημα της Ενετικής α¬ 
γροτικής Έπαυλης γνωστής με το όνομα «Πύργος του 
Συγγέλω» - στο Κάτω Μαλλάκι, επαρχίας Ρεθύμνου ως ι¬ 
στορικό διατηρητέο μνημείο. 

Πρόκειται για σημαντικό δείγμα ενετικής αρχιτεκτονι¬ 
κής της όψιμης Ενετοκρατίας (17ο αιώνα) και συγκεκρι¬ 
μένα αγροτικής φεουδαρχικής έπαυλης. 

Αποτελείται από τριώροφο πύργο, ορθογωνίου κατόψε- 
ως και διώροφο κτίσμα, στο ισόγειο του οποίου σώζεται ε¬ 
λαιοτριβείο παλαιού τύπου. Στον άμεσο περιβάλλοντα χώ¬ 
ρο του βρίσκεται λαξευτό πατηρήρι της ίδιας περιόδου. 

Η απόφαση αυτή δεν επιβαρύνει τον Κρατικό Προϋπο¬ 
λογισμό. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 17 Ιουλίου 1997 
Με εντολή Υπουργού 
Ο Προϊστάμενος της Διεύθυνσης κ.α.α. 

I. ΚΑΚΟΥΡΗΣ 

- «- 

Αριθ. 18871 (14) 

Τροποποίηση της αριθμ. 60/16.1.1992 απόφασης του Νο¬ 
μάρχη Ιωαννίνωνπερί σύστασης αμιγούς δημοτικής ε¬ 
πιχείρησης με την επωνυμία: «ΔΗΜΟΤΙΚΗ ΚΑΤΑΣΚΕΥ¬ 
ΑΣΤΙΚΗ ΕΠΙΧΕΙΡΗΣΗ ΚΟΝΙΤΣΑΣ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

Τις διατάξεις του άρθρου 277τουΔ.Κ.Κ. (Π.Δ. 410/95). 

2. Την απόφαση του Υπουργού Εσωτερικών 
25027/9.4.84 (ΦΕΚ 244/19.4.84τ.Β'). 

3. Την αριθμ. 84/1997 απόφαση του Δημοτικού Συμβου¬ 
λίου Κόνιτσας, αποφασίζουμε: 

1. Τροποποιούμε την παρ. 6 της 60/16.1.1992 απόφα¬ 
σης του Νομάρχη Ιωαννίνων ως εξής: 

Ο Δήμος Κόνιτσας διαθέτει στην επιχείρηση το χρημα¬ 
τικό ποσό των 61.000.000 δρχ. ως ίδια συμμετοχή στο αρ¬ 
χικό κεφάλαιό της (αύξηση κατά 35.000.000) δρχ. 

Κατά τα λοιπά ισχύει η προηγούμενη απόφαση. 

Κάλυψη δαπάνης: (Άρθρο 27 Ν. 2081/92). 

Με την παρούσα κανονιστική πράξη ο Δήμος Κόνιτσας 
επιβαρύνεται εφάπαξ με το ποσό των 35.000.000 δρχ. 
(Σελ. 37 Κ.Α. 212.9). 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ιωάννινα, 29 Ιουλίου 1997 
Με εντολή Γεν. Γραμ. Περιφέρειας 
Ο Αναπληρωτής Περ/κού Δ/ντού 

ΒΑΣ. ΧΗΤΑΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 19225 (15) 

Συγχώνευση τριών (3) Ν.Π.Δ.Δ. Δήμου Βερενίκης Νομού 
Ιωαννίνων, σε ένα Νομικό Πρόσωπο με την επωνυμία 
«ΚΕΝΤΡΑ ΝΕΟΤΗΤΑΣ - ΑΘΛΗΤΙΚΑ ΚΕΝΤΡΑ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡ/ΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 203 παρ. 6 του Δ. Κ. Κ. (Π .Δ. 
410/95). 

2. Τα έγγραψα του Περιφερειακού Δ/ντή Ιωαννίνων 
5608/5.3.97, 5610/5.3.97, 6511/5.3.97, περί σύστασης 
Ν.Π.Δ.Δ. με την επωνυμία «ΠΝΕΥΜΑΤΙΚΟ - ΠΟΛΙΤΙΣΤΙΚΟ 
ΚΕΝΤΡΟ ΔΗΜΟΥ ΒΕΡΕΝΙΚΗΣ», «ΚΕΝΤΡΑ ΝΕΟΤΗΤΑΣ - 
ΑΘΛΗΤΙΚΑ ΚΕΝΤΡΑ» και «ΔΗΜΟΤΙΚΗ ΒΙΒΛΙΟΘΗΚΗ» 
αντίστοιχα. 

3. Την 91/1997 απόφαση του Δ.Σ. Βερενίκης με την ο¬ 
ποία συγχωνεύει τα ανωτέρω τρία Ν.Π. σε ένα, με την 
επωνυμία: «ΚΕΝΤΡΑ ΝΕΟΤΗΤΑΣ - ΑΘΛΗΤΙΚΑ ΚΕΝΤΡΑ», 
αποφασίζουμε: 

1. Τη συγχώνευση των Νομικών Προσώπων «ΠΝΕΥΜΑ¬ 
ΤΙΚΟ - ΠΟΛΙΤΙΣΤΙΚΟ ΚΕΝΤΡΟ», «ΚΕΝΤΡΑ ΝΕΟΤΗΤΑΣ - 
ΑΘΛΗΤΙΚΑ ΚΕΝΤΡΑ» και «ΔΗΜΟΤΙΚΗ ΒΙΒΛΙΟΘΗΚΗ ΔΗ¬ 
ΜΟΥ ΒΕΡΕΝΙΚΗΣ», σε ένα Ν.Π. με την επωνυμία «ΚΕ¬ 
ΝΤΡΑ ΝΕΟΤΗΤΑΣ - ΑΘΛΗΤΙΚΑ ΚΕΝΤΡΑ» Δήμου Βερενί¬ 
κης Νομού Ιωαννίνων. 

2. Σκοπός του Ν.Π. είναι: 

α) Αθλητική δραστηριότητα του Δήμου, η οργάνωση 
αθλητικών εκδηλώσεων και προώθηση θεμάτων των νέ¬ 
ων. 

β) Πολιτιστική δραστηριότητα του Δήμου, δημιουργία 
και οργάνωση μόνιμων ή άλλων πολιτιστικών εκδηλώσεων. 

γ) Πνευματική και κοινωνική πρόοδος των πολιτών του 
Δήμου. 

3. Πόροι του Ν.Π. είναι: 

α) Ετήσια επιχορήγηση του Δήμου ποσού 600.000 δρχ. 
β) Εισφορές, δωρεές, χορηγήσεις και κληρονομιές κά¬ 
θε είδους. 

γ) Κρατικές επιχορηγήσεις. 

4. Το Νομικό Πρόσωπο εκπροσωπείται ενώπιον των Δι¬ 
καστηρίων και κάθε Αρχής από τον Πρόεδρο του Δ.Σ. και 
σε περίπτωση απουσίας του ή κωλύματος από τον Αντι¬ 
πρόεδρο. 

5. Κάλυψη δαπάνης (Άρθρο 27 Ν. 2081/92) 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου Βερενί¬ 
κης ποσού 600.000 δρχ. ετησίως (σελ. 37 Κ.Α. 212.3) 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ιωάννινα, 29 Ιουλίου 1997 

Με εντολή Γ ενικού Γ ραμ. Περιφέρειας 

Ο Αναπλ. Περιφ/κός Δ/ντής 
ΒΑΣΙΛΕΙΟΣ ΧΗΤΑΣ 
-»- 

Αριθ. 6141 / (16) 

Τροποποίηση απόφασης έγκρισης καταστατικού ΤΟΕΒ 
Μοσχάτου - Μεσενικόλα - Μορφοβουνίου. 

Ο ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη: 

1. Το Ν.Δ. 3881/1958 «Περί Έργων Εγγείων Βελτιώσεων». 

2. Το από 13.9.59 Β.Δ. «Περί Οργανισμών Εγγείων Βελ¬ 
τιώσεων». 


3. Την 123389/724/902/4.3.80 απόφαση Υπ. Γεωργίας 
«Περί εγκρίσεων νέου τύπου καταστατικού τωνΤ.Ο.Ε.Β.». 

4. Το καταστατικό του Τ.Ο.Ε.Β. Μοσχάτου - Μεσενικόλα 
- Μορφοβουνίου που εγκρίθηκε με την αριθ. 2698/24.3.97 
απόφαση του Νομάρχη Καρδίτσας. 

5. Το άρθρο 7 του Ν. 2040/92 «σχετικά με την νέα κλίμα¬ 
κα δικαιώματος ψήφου μελώνΤ.Ο.Ε.Β. στιςτοπικές συνε¬ 
λεύσεις». 

6. Το αριθ. ΔΓ.97 0/27.6.97 έγγραφο του Υπουργείου 
Γεωργίας. 

7. Την σχετική εισήγηση της Δ/νσης Ε.Β. Καρδίτσας. 

8. Ότι η απόφαση αυτή δενπροκαλεί δαπάνη σε βάρος 
του κρακτικού προϋπολογισμού, αποφασίζουμε: 

1. Τροποποιούμε την αριθ. 2698/24.3.97 απόφασή μας 
με την οποία εγκρίνουμε τη σύσταση, ως και το καταστα¬ 
τικό του Τ.Ο.Ε.Β. Μοσχάτου - Μεσενικόλα - Μορφοβουνί¬ 
ου και συγκεκριμένα την παράγραφο 2δ (ι) της απόφασης 
και του άρθρου ΙΟπαράγρ. 4του καταστατικού, ως εξής: 

«Οι ψήφοι των μελών του Οργανισμού στην τοπική Συ¬ 
νέλευση καθορίζονται με βάση τη συνολικά κατεχόμενη 
από κάθε μέλος έκταση που βρίσκεται στην περιοχή δι¬ 
καιοδοσίας του οργανισμού και εξυπηρετείται από τα εγ¬ 
γειοβελτιωτικά έργα, με την ακόλουθη κλίμακα: 

Από 5 στρέμματα μέχρι 15 στρέμματα 1 ψήφος 

Άνω των 15 στρεμμάτων μέχρι 30 στρέμματα 2 ψήφοι 

Άνω των 30 στρεμμάτων μέχρι 50 στρέμματα 3 ψήφοι 

Άνω των 50 στρεμμάτων μέχρι 100 στρέμματα 4 ψήφοι 

Άνω των 100 στρεμμάτων 5 ψήφοι 

Ομάδα μελών που κατέχει συνολικά έκταση πέντε (5) 
στρεμμάτων δικαιούται (1) ψήφο και ορίζει τον εκπρόσω¬ 
πό της στη Γενική Συνέλευση». 

2. Η ισχύς της απόφασης αρχίζει από της κοινοποιήσε- 
ως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Καρδίτσα, 21 Ιουλίου 1997 
Ο Νομάρχης 
ΚΩΝ. ΠΑΠΑΚΥΡΙΤΣΗΣ 

- «- 

Αριθ.ΑΠ 3641 (17) 

Ανάθεση αρμοδιοτήτων της Συγκλήτου του Πανεπιστημί¬ 
ου Κρήτης στο Πρυτανικό Συμβούλιο. 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 

Με απόφαση της Συγκλήτου του Πανεπιστημίου Κρή¬ 
της (Συνεδρία 104/9.7.97) ανατίθενται στο Πρυτανικό 
Συμβούλιο του Ιδρύματος, από 10 Ιουλίου 1997 μέχρι 10 
Σεπτεμβρίου 1997, όλες οι αρμοδιότητές της που προ- 
βλέπονται από το άρθρο 2 παρ. 2 εδάφ. β' του Ν. 
2083/1992 (όπως αυτό συμπληρώθηκε με το άρθρο 1 
παρ. 1 εδάφ. α'του Ν. 2188/1994) και από το σύνολο των 
ισχυουσών διατάξεων, εκτός από τις αρμοδιότητες που 
προβλέπονται από τις περιπτώσεις II, III, IV, IX, και XVI των 
προαναφερομένων διατάξεων του Ν. 2083/1992, τις ο¬ 
ποίες διατηρεί η Σύγκλητος. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ρέθυμνο, 23 Ιουλίου 1997 
Η Πρύτανις κ.α.α. 

Ο Αντιπρύτανης Ακαδημαϊκών Υποθέσεων 
και Προσωπικού 
ΙΩΑΝΝΗΣ ΠΥΡΓΙΩΤΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


